CELEX: 32011L0018
Language: da
Date: 2011-03-01 00:00:00
Title: Kommissionens direktiv 2011/18/EU af 1. marts 2011 om ændring af bilag II, V og VI til Europa-Parlamentets og Rådets direktiv 2008/57/EF om interoperabilitet i jernbanesystemet i Fællesskabet  EØS-relevant tekst

2.3.2011   
            
            
               DA
            
            
               Den Europæiske Unions Tidende
            
            
               L 57/21
            
         KOMMISSIONENS DIREKTIV 2011/18/EU
   af 1. marts 2011
   om ændring af bilag II, V og VI til Europa-Parlamentets og Rådets direktiv 2008/57/EF om interoperabilitet i jernbanesystemet i Fællesskabet
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2008/57/EF af 17. juni 2008 om interoperabilitet i jernbanesystemet i Fællesskabet (1), særlig artikel 30, stk. 3, og
   ud fra følgende betragtninger:
   
               (1)
            
            
               Foranstaltninger, der har til formål at ændre ikke væsentlige bestemmelser i dette direktiv i forbindelse med tilpasningen af bilag II-IX, skal vedtages efter forskriftsproceduren med kontrol, jf. artikel 29, stk. 4, i direktiv 2008/57/EF.
            
         
               (2)
            
            
               Delsystemet Togkontrol og signaler består af fast og mobilt udstyr, der bør betragtes som to særskilte delsystemer. Bilag II til direktiv 2008/57/EF bør derfor ændres i overensstemmelse hermed.
            
         
               (3)
            
            
               Udstyr til måling af strømforbruget er fysisk indbygget i det rullende materiel. Bilag II til direktiv 2008/57/EF bør derfor ændres i overensstemmelse hermed.
            
         
               (4)
            
            
               I henhold til i direktiv 2008/57/EF, artikel 17, stk. 3, skal medlemsstaterne udpege de organer, der skal forestå verifikationsproceduren i tilfælde, hvor de nationale forskrifter finder anvendelse. Bilag V og VI til direktiv 2008/57/EF bør derfor ændres, således at de procedurer, som disse organer skal anvende, bliver anført.
            
         
               (5)
            
            
               Hvad angår punkt 2 i bilag VI til direktiv 2008/57/EF og anvendelsen af verifikationsredegørelser i mellemfasen (i det følgende: »ISV« (for »intermediate statement of verification«)), bør det bemyndigede organ først udarbejde en EF-attest for ISV, hvorefter ansøgeren bør udfærdige den dertil hørende EF-erklæring om ISV. Bilag V og VI til direktiv 2008/57/EF bør derfor ændres i overensstemmelse hermed.
            
         
               (6)
            
            
               Foranstaltningerne i dette direktiv er i overensstemmelse med udtalelse fra det udvalg, som blev nedsat ved artikel 29, stk. 1, i direktiv 2008/57/EF —
            
         VEDTAGET DETTE DIREKTIV:
   Artikel 1
   Bilag II, V og VI til direktiv 2008/57/EF affattes som anført i hhv. bilag I, II og III til dette direktiv.
   Artikel 2
   1.   Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 31. december 2011. De sender straks Kommissionen teksten til disse bestemmelser.
   2.   Lovene og bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
   3.   Forpligtelsen til at gennemføre dette direktiv i national lovgivning gælder ikke for Republikken Cypern og Republikken Malta, så længe der ikke er etableret noget jernbanenet på deres område.
   Artikel 3
   Dette direktiv træder i kraft på tyvendedagen efter offentliggørelsen i Den Europæiske Unions Tidende.
   Artikel 4
   Dette direktiv er rettet til medlemsstaterne.
   
      Udfærdiget i Bruxelles, den 1. marts 2011.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 191 af 18.7.2008, s. 1.
   
      BILAG I
      
         
            »BILAG II
            
               DELSYSTEMER
            
            1.   Liste over delsystemer
            
            Med henblik på dette direktiv opdeles jernbanesystemet i delsystemer, der svarer til:
            
                        a)
                     
                     
                        strukturelt definerede områder:
                        
                                    —
                                 
                                 
                                    infrastruktur
                                 
                              
                                    —
                                 
                                 
                                    energi
                                 
                              
                                    —
                                 
                                 
                                    fast togkontrol- og signaludstyr
                                 
                              
                                    —
                                 
                                 
                                    mobilt togkontrol- og signaludstyr
                                 
                              
                                    —
                                 
                                 
                                    rullende materiel
                                 
                              
                  
                        b)
                     
                     
                        funktionelt definerede områder:
                        
                                    —
                                 
                                 
                                    drift og trafikstyring
                                 
                              
                                    —
                                 
                                 
                                    vedligeholdelse
                                 
                              
                                    —
                                 
                                 
                                    trafiktelematik for person- og godstrafikken.
                                 
                              
                  2.   Beskrivelse af delsystemerne
            
            For hvert delsystem eller hver del af et delsystem stiller agenturet forslag om en liste over interoperabilitetsrelevante komponenter og aspekter, når det udarbejder udkastet til den dertil hørende TSI. Delsystemerne omfatter følgende elementer, som dog ikke foregriber valget af interoperabilitetsrelevante komponenter eller aspekter eller af den rækkefølge, hvori de skal gøres til genstand for TSI'er:
            2.1.   Infrastruktur
            
            Spor, sporskifter, bygværker (broer, tunneler m.v.), infrastruktur på banegårde (perroner, adgangsgivende anlæg, under hensyntagen til bevægelseshæmmedes behov m.v.), sikkerheds- og beskyttelsesudstyr.
            2.2.   Energi
            
            Elektrificeringssystem, herunder luftledningsmateriel og infrastrukturbaseret udstyr til måling af strømforbruget.
            2.3.   Fast togkontrol- og signaludstyr
            
            Alt nødvendigt fast sikkerheds-, styrings- og kontroludstyr for tilladt togtrafik på nettet.
            2.4.   Mobilt togkontrol- og signaludstyr
            
            Alt nødvendigt mobilt sikkerheds-, styrings- og kontroludstyr for tilladt togtrafik på nettet.
            2.5.   Drift og trafikstyring
            
            De procedurer med tilhørende udstyr, som giver mulighed for at sikre en sammenhængende drift af de forskellige strukturelt definerede delsystemer, både under normal drift og under svigtende drift, herunder navnlig oprangering af tog og kørsel med tog samt planlægning og styring af trafikken.
            De faglige kvalifikationer, som der kan stilles krav om som en forudsætning for varetagelse af grænseoverskridende trafikopgaver.
            2.6.   Telematik
            
            Dette delsystem omfatter i henhold til bilag I to dele:
            
                        a)
                     
                     
                        anvendelser i persontrafikken, herunder systemer, der informerer rejsende før og under rejsen, reserverings- og betalingssystemer, bagagehåndtering, styring af korrespondancen mellem tog og med andre transportmidler
                     
                  
                        b)
                     
                     
                        anvendelser i godstrafikken, herunder informationssystemer (overvågning i realtid af gods og tog), sorterings- og allokeringssystemer, reserverings-, betalings- og faktureringssystemer, styring af korrespondancen med andre transportmidler, udfærdigelse af elektroniske ledsagedokumenter.
                     
                  2.7.   Rullende materiel
            
            Vognkasse, styrings- og reguleringssystem for al togudrustning, strømaftagere, trækkraft- og energiomformningsudstyr, strømforbrugsmåleudstyr installeret i det rullende materiel, bremseudstyr, koblingsudstyr, løbeværk (bogier, aksler m.v.) og ophængning, døre, menneske/maskine-grænseflader (lokomotivfører, togpersonale, passagerer, under hensyntagen til bevægelseshæmmedes behov), aktive eller passive sikkerhedsanordninger og foranstaltninger til beskyttelse af passagerers og togpersonales sundhed.
            2.8.   Vedligeholdelse
            
            Procedurer med dertil hørende udstyr, logistiske vedligeholdelsesinstallationer, beredskabslagre, som giver mulighed for at udføre den obligatoriske afhjælpende og forebyggende vedligeholdelse med det formål at sikre jernbanesystemets interoperabilitet og levere de nødvendige ydelser.«
         
      
   
   
      BILAG II
      
         
            »BILAG V
            
               VERIFIKATIONSERKLÆRING FOR DELSYSTEMERNE
            
            1.   EF-verifikationserklæring for delsystemer
            
            EF-verifikationserklæringen og de dokumenter, der ledsager den, skal dateres og underskrives.
            Denne erklæring skal bygge på de oplysninger, der er fremkommet under EF-verifikationsproceduren for delsystemer, jf. bilag VI, afsnit 2. Den skal affattes på samme sprog som det tekniske dossier og skal mindst indeholde følgende elementer:
            
                        —
                     
                     
                        henvisninger til direktivet
                     
                  
                        —
                     
                     
                        navn og adresse på ordregiveren eller fabrikanten eller ordregiverens eller fabrikantens repræsentant i EU (firmanavn og fuld adresse oplyses; er der tale om en repræsentant, anføres desuden ordregiverens eller fabrikantens firmanavn)
                     
                  
                        —
                     
                     
                        kort beskrivelse af delsystemet
                     
                  
                        —
                     
                     
                        navn og adresse på det bemyndigede organ, som har foretaget den i artikel 18 omhandlede EF-verifikation
                     
                  
                        —
                     
                     
                        henvisninger til dokumenterne i det tekniske dossier
                     
                  
                        —
                     
                     
                        alle relevante bestemmelser, hvad enten de er foreløbige eller endelige, som delsystemet skal overholde, herunder efter omstændighederne begrænsninger i eller betingelser for driften
                     
                  
                        —
                     
                     
                        er EF-erklæringen foreløbig, angives dens gyldighedsperiode
                     
                  
                        —
                     
                     
                        underskriverens identitet.
                     
                  Når der i bilag VI henvises til EF-erklæringen om ISV, finder bestemmelserne i dette afsnit anvendelse på denne erklæring.
            2.   Verifikationserklæring for delsystemer, i tilfælde hvor nationale forsksrifter finder anvendelse
            
            Når der i bilag VI henvises til verifikationserklæringen for delsystemer i tilfælde, hvor nationale forskrifter finder anvendelse, gælder bestemmelserne i punkt 1 for denne erklæring med de fornødne tilpasninger.«
         
      
   
   
      BILAG III
      
         
            »BILAG VI
            
               VERIFIKATIONSPROCEDURE FOR DELSYSTEMERNE
            
            1.   GENERELLE PRINCIPPER
            Verifikationsproceduren for et delsystem omfatter kontrol og attestering af, at delsystemet:
            
                        —
                     
                     
                        er designet, udført og installeret på en sådan måde, at de væsentlige krav, der gælder for det, er opfyldt, og
                     
                  
                        —
                     
                     
                        kan godkendes til ibrugtagning.
                     
                  2.   EF-VERIFIKATIONSPROCEDURE
            2.1.   Indledning
            
            EF-verifikationen er den procedure, hvorved et bemyndiget organ verificerer og kontrollerer, at delsystemet er:
            
                        —
                     
                     
                        i overensstemmelse med de relevante TSI'er
                     
                  
                        —
                     
                     
                        i overensstemmelse med andre regler, der gælder i overensstemmelse med traktaten.
                     
                  2.2.   Dele af delsystemet og faser
            
            2.2.1.   Verifikationsredegørelse i mellemfasen (ISV, for Intermediate Statement of Verification)
            
            Hvis det er anført i TSI'erne eller, efter omstændighederne, på ansøgerens anmodning kan delsystemet eventuelt underdeles i bestemte dele eller kontrolleres i bestemte faser under verifikationsproceduren.
            Verifikationsredegørelse i mellemfasen (ISV) er en procedure, hvorved et bemyndiget organ kontrollerer og attesterer bestemte dele af et delsystem eller bestemte faser af verifikationsproceduren.
            Efter hver ISV-procedure udsteder det bemyndigede organ, ansøgeren har valgt, en EF-attest for ISV, og ansøgeren udfærdiger på dette grundlag efter omstændighederne en EF-erklæring om ISV. ISV-attesten og ISV-erklæringen skal indeholde henvisninger til de TSI'er, som overensstemmelsen er vurderet i forhold til.
            2.2.2.   Dele af delsystemet
            
            Ansøgeren kan ansøge om en ISV for hver del. Og hver del skal kontrolleres i hver fase som beskrevet i afsnit 2.2.3.
            2.2.3.   Faser i verifikationsproceduren
            
            Delsystemet, eller bestemte dele af delsystemet, undersøges i hver af følgende faser:
            
                        —
                     
                     
                        samlet design
                     
                  
                        —
                     
                     
                        produktion: udførelse, herunder navnlig anlægsarbejde, fabrikation, montering af komponenter og justering af helheden
                     
                  
                        —
                     
                     
                        afsluttende prøvning.
                     
                  Ansøgeren kan ansøge om at få udarbejdet en ISV for designfasen (inklusive typeafprøvninger) og for produktionsfasen.
            2.3.   Verifikationsattest
            
            2.3.1.   Det bemyndigede organ, der er ansvarligt for EF-verifikationen, vurderer delsystemets design, produktion og afsluttende prøvning og udsteder en EF-verifikationsattest til ansøgeren, som derefter udfærdiger EF-verifikationserklæringen. EF-verifikationsattesten skal indeholde henvisninger til de TSI'er, som overensstemmelsen er vurderet i forhold til.
            Hvis overensstemmelsen af et delsystem ikke er blevet vurderet for alle relevante TSI'er (f.eks. i tilfælde af undtagelser, delvis anvendelse af TSI'erne ved opgradering eller fornyelse, overgangsperioder i en TSI eller særtilfælde), skal EF-attesten indeholde en nøjagtig angivelse af, for hvilken eller hvilke TSI'er eller dele af TSI'er det bemyndigede organ ikke under EF-verifikationsproceduren har undersøgt, om overensstemmelseskravet er opfyldt.
            2.3.2.   Når der er udstedt EF-attester for ISV, tager det bemyndigede organ, der er ansvarligt for EF-verifikationen af delsystemet, disse EF-attester for ISV i betragtning, og inden det udsteder en EF-verifikationsattest:
            
                        —
                     
                     
                        verificerer det, at EF-attesterne for ISV korrekt omfatter de relevante TSI-krav
                     
                  
                        —
                     
                     
                        kontrollerer det alle forhold, der ikke er omfattet af EF-attesterne for ISV, og
                     
                  
                        —
                     
                     
                        kontrollerer det den afsluttende prøvning af delsystemet som helhed.
                     
                  2.4.   Teknisk dossier
            
            Det tekniske dossier, der ledsager EF-verifikationserklæringen, skal indeholde:
            
                        —
                     
                     
                        en beskrivelse af de tekniske egenskaber, der er knyttet til designet, herunder helheds- og detailtegninger, der svarer til udførelsen, elektricitets- og hydraulikdiagrammer, styrekredsdiagrammer, beskrivelser af edb-systemer og automatisk udstyr, dokumentation vedrørende drift og vedligeholdelse osv., der har relevans for det pågældende delsystem
                     
                  
                        —
                     
                     
                        en fortegnelse over interoperabilitetskomponenter som omhandlet i artikel 5, stk. 3, litra d), der indgår i delsystemet
                     
                  
                        —
                     
                     
                        kopier af de EF-erklæringer om overensstemmelse eller anvendelsesegnethed, som skal være udstedt for disse komponenter i henhold til direktivets artikel 13, efter omstændighederne ledsaget af de tilhørende beregninger, samt en kopi af protokollerne for de prøvninger og undersøgelser, som de bemyndigede organer har gennemført på grundlag af fælles tekniske specifikationer
                     
                  
                        —
                     
                     
                        eventuelle EF-attester for ISV og i så fald, hvis det er relevant, den eller de EF-erklæringer om ISV, der følger med EF-verifikationsattesten, herunder resultatet af det bemyndigede organs verifikation af attesternes gyldighed
                     
                  
                        —
                     
                     
                        en EF-verifikationsattest — ledsaget af de dertil hørende beregninger og underskrevet af det bemyndigede organ, der har gennemført EF-verifikationen — som bekræfter, at delsystemet opfylder kravene i den eller de relevante TSI'er, og som anfører eventuelle forbehold, der er taget under udførelsen af arbejdet og ikke er ophævet; EF-verifikationsattesten bør desuden være ledsaget af de besøgs- og kontrolrapporter, som organet har udarbejdet som led i sin opgave, jf. punkt 2.5.3 og 2.5.4
                     
                  
                        —
                     
                     
                        EF-attester, der er udstedt i medfør af anden lovgivning, der gælder i overensstemmelse med traktaten.
                     
                  
                        —
                     
                     
                        Når der gælder krav om sikker integration i medfør af Kommissionens forordning (EF) nr. 352/2009 (1), skal ansøgeren sørge for, at det tekniske dossier indeholder vurderingsrapporten om de fælles sikkerhedsmetoder for risikovurdering, jf. artikel 6, stk. 3, i direktiv 2004/49/EF.
                     
                  2.5.   Overvågning
            
            2.5.1.   Formålet med EF-overvågningen er at sikre, at forpligtelserne ifølge det tekniske dossier er blevet opfyldt under udførelsen af delsystemet.
            2.5.2.   Det bemyndigede organ, der har til opgave at verificere udførelsen, skal hele tiden have adgang til byggepladsen, til fabrikations-, lager- og efter omstændighederne præfabrikationslokalerne, til prøveanlæggene og i det hele taget til ethvert sted, som organet finder det nødvendigt at have adgang til for at udføre sin opgave. Ansøgeren skal sørge for, at det bemyndigede organ modtager alle de dokumenter, det skal bruge til sin opgave, herunder navnlig arbejdstegningerne og den tekniske dokumentation for delsystemet.
            2.5.3.   Det bemyndigede organ, der står for kontrollen med udførelsen, skal regelmæssigt kontrollere overensstemmelsen med den eller de relevante TSI'er. Det skal udstede en kontrolrapport til de udførende parter. Det kan være nødvendigt, at det er til stede under bestemte faser i anlægsarbejdet.
            2.5.4.   Det bemyndigede organ kan også aflægge uanmeldte besøg på byggepladsen og i produktionsværkstederne. Under disse besøg kan det bemyndigede organ gennemføre fuldstændig eller delvis kontrol. Det skal udfærdige en besøgsrapport og efter omstændighederne en kontrolrapport til de udførende parter.
            2.5.5.   For at kunne udstede en EF-erklæring om anvendelsesegnethed som omhandlet i bilag IV, punkt 2, skal det bemyndigede organ kunne føre tilsyn med et delsystem, hvori der indbygges en interoperabilitetskomponent for, hvis det kræves i den relevante TSI, at vurdere dennes anvendelsesegnethed som et led i det jernbanesystem, den skal indgå i.
            2.6.   Deponering
            
            Det samlede tekniske dossier, jf. punkt 2.4, skal deponeres hos ansøgeren som dokumentation for en eventuel EF-attest for ISV udstedt af det herfor ansvarlige bemyndigede organ eller som dokumentation for den verifikationsattest, der er udstedt af det bemyndigede organ, der ansvarligt for EF-verifikation af delsystemet. Det tekniske dossier skal vedlægges den EF-verifikationserklæring, som ansøgeren sender til den kompetente myndighed, hvortil han indgiver ansøgningen om ibrugtagningstilladelse i den pågældende medlemsstat.
            Ansøgeren skal opbevare et eksemplar af det tekniske dossier i hele delsystemets levetid. Dossieret skal fremsendes til de øvrige medlemsstater, som anmoder om det.
            2.7.   Offentliggørelse
            
            Hvert bemyndiget organ offentliggør regelmæssigt de relevante oplysninger om:
            
                        —
                     
                     
                        indkomne ansøgninger om EF-verifikation og ISV
                     
                  
                        —
                     
                     
                        ansøgninger om vurdering af interoperabilitetskomponenters overensstemmelse og/eller anvendelsesegnethed
                     
                  
                        —
                     
                     
                        udstedte eller afviste EF-attester for ISV
                     
                  
                        —
                     
                     
                        udstedte eller afviste EF-overensstemmelsesattester og/eller EF-attester om anvendelsesegnethed
                     
                  
                        —
                     
                     
                        udstedte eller afviste EF-verifikationsattester.
                     
                  2.8.   Sprog
            
            Dokumenter og korrespondance om EF-verifikationsprocedurerne udfærdiges på et officielt EU-sprog i den medlemsstat, hvor ansøgeren er etableret, eller på et officielt EU-sprog, som denne accepterer.
            3.   VERIFIKATIONSPROCEDURE I TILFÆLDE, HVOR NATIONALE FORSKRIFTER FINDER ANVENDELSE
            3.1.   Indledning
            
            I tilfælde, hvor nationale forskrifter finder anvendelse, er verifikationsproceduren den procedure, hvorved det organ, der er udpeget i medfør af artikel 17, stk. 3, (det udpegede organ) kontrollerer og attesterer, at delsystemet opfylder de nationale forskrifter, der er fremsendt i medfør af artikel 17, stk. 3.
            3.2.   Verifikationsattest
            
            Det udpegede organ, der forestår verifikationsproceduren i tilfælde, hvor nationale forskrifter finder anvendelse, udarbejder verifikationsattesten til ansøgeren.
            Attesten skal angive præcist, for hvilken eller hvilke nationale forskrifter det udpegede organ under verifikationsprocessen har undersøgt, om overensstemmelseskravet er opfyldt, herunder de forskrifter, der vedrører dele, der er omfattet af en undtagelse fra en TSI eller er genstand for opgradering eller fornyelse.
            Finder nationale forskrifter anvendelse på delsystemer, som et køretøj består af, skal det udpegede organ opdele attesten i to dele, hvoraf den ene indeholder henvisninger til de nationale forskrifter, der direkte vedrører den tekniske kompatibilitet mellem køretøjet og det berørte banenet, og den anden alle andre nationale forskrifter.
            3.3.   Teknisk dossier
            
            Det tekniske dossier, der ledsager verifikationsattesten i tilfælde, hvor nationale forskrifter finder anvendelse, skal indgå i det tekniske dossier, der er omhandlet i punkt 2.4, og skal indeholde de tekniske data, der er relevante for vurderingen af delsystemets overensstemmelse med de nationale forskrifter.«
         
      
      
         (1)  EUT L 108 af 22.4.2009, s. 4.